**Ministru kabineta rīkojuma projekta “Grozījumi Eiropas Savienības struktūrfondu un Kohēzijas fonda** **2014.–** **2020.** **gada** **plānošanas perioda darbības programmā “Izaugsme un nodarbinātība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumi Eiropas Savienības struktūrfondu un Kohēzijas (turpmāk – ES fondi) 2014.–2020.gada plānošanas perioda darbības programmā “Izaugsme un nodarbinātība” (turpmāk – darbības programma) sagatavoti, pamatojoties uz 2020. gada 23. decembra EIROPAS PARLAMENTA UN PADOMES REGULU (ES) 2020/2221, ar ko groza Regulu (ES) Nr. 1303/2013 attiecībā uz papildu resursiem un īstenošanas kārtību, lai palīdzētu veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai (REACT-EU)[[1]](#footnote-2). REACT-EU atbalsts plānots kā vidējā termiņa krīzes seku mazināšanas iniciatīva, sniedzot papildu finansiālo atbalstu ES fondu 2014.-2020.gada plānošanas perioda ietvaros attiecināmo izdevumu veikšanai līdz 2023. gada beigām, kā arī rosināti atsevišķi citi ES fondu finansējuma investīciju grozījumi. Rīkojuma projekts stāsies spēkā vispārējā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | ES fondu 2014.–2020. gada plānošanas perioda darbības programma ir apstiprināta ar Ministru kabineta (turpmāk – MK) 2015. gada 4. februāra rīkojumu Nr. 62 “Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmu “Izaugsme un nodarbinātība””.Darbības programma izstrādāta saskaņā ar Eiropas Parlamenta un Padomes 2013. gada 17. decembra regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un Eiropas Jūrlietu un zivsaimniecības fondu un atceļ Regulu (EK) Nr. 1083/2006 (turpmāk – Regula Nr. 1303/2013). Saskaņā ar Regulas Nr. 1303/2013 30. panta 1. un 2. punktu dalībvalstij ir tiesības iesniegt Eiropas Komisijai (turpmāk – EK) pienācīgi pamatotu prasību veikt grozījumus darbības programmā, par kuriem EK attiecīgi nepieciešamības gadījumā sniedz savus apsvērumus.Lai dalībvalstis varētu pretendēt uz REACT-EU finansējumu, tām 2021. gada laikā ir jāizstrādā grozījumi ES fondu 2014.-2020.gada plānošanas perioda darbības programmās, integrējot tajās papildu pasākumus, ko paredzēts līdzfinansēt no REACT-EU līdzekļiem. EK lēmums par grozījumu apstiprināšanu jāsaņem 2021. gadā.Latvijas gadījumā grozījumi izdarāmi divās darbības programmās – Finanšu ministrijas (turpmāk – FM) administrētajā darbības programmā “Izaugsme un nodarbinātība” un Labklājības ministrijas administrētajā darbības programmā “Pārtikas un pamata materiālās palīdzības sniegšana vistrūcīgākajām personām 2014.–2020.gada plānošanas periodā”. Labklājības ministrijas virzītie grozījumi darbības programmā “Pārtikas un pamata materiālās palīdzības sniegšana vistrūcīgākajām personām 2014.–2020.gada plānošanas periodā” ir apstiprināti MK 11.05.2021. sēdē (Prot. Nr. 40, 18.§). Grozījumi darbības programmā “Izaugsme un nodarbinātība” tiek virzīti ar šo MK rīkojumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas grozījumi sagatavoti, lai iestrādātu nepieciešamos precizējumus, kas ļautu izmantot EK piedāvāto REACT-EU finansējumu kā vidēja termiņa COVID-19 krīzes seku mazināšanas atbalstu, sniedzot papildu finansējumu 2014.-2020. gada plānošanas perioda ietvaros. Regula, uz kā pamata dalībvalstis var pretendēt uz REACT-EU finansējumu, ir stājusies spēkā 2020. gada nogalē[[2]](#footnote-3). REACT-EU jeb Atveseļošanas palīdzība kohēzijai un Eiropas teritorijām ir iniciatīva, ar kuru EK turpina un paplašina 2020. gada pavasarī pieņemto Investīciju iniciatīvu koronavīrusa krīzes pārvarēšanai (CRII un CRII+), ar kuru Eiropas Savienība (turpmāk – ES) centās mobilizēt visus esošos ES budžeta resursus, lai sniegtu finansiālu atbalstu dalībvalstīm tūlītējai reaģēšanai uz koronavīrusa krīzi un tās ilgtermiņa ietekmi.REACT-EU instrumentam ES līmenī paredzēti 47,5 mljrd. *euro* (50,6 mljrd. *euro* faktiskajās cenās), kas būs pieejam 2014.–2020. gada plānošanas periodā Eiropas Reģionālās attīstības fonda (turpmāk – ERAF), Eiropas Sociālā fonda (turpmāk – ESF), kā arī Eiropas atbalsta fonda vistrūcīgākajām personām (turpmāk – EAFVP) ietvaros – faktiski sniedzot papildu iespējas darbības programmas “Izaugsme un nodarbinātība” un darbības programmas “Pārtikas un pamata materiālās palīdzības sniegšana vistrūcīgākajām personām 2014.–2020. gada plānošanas periodā” ietvaros īstenotajām darbībām. Šie papildu līdzekļi tiks piešķirti 2021.–2022. gadā no ES Atveseļošanas instrumenta (“EU Recovery instrument, Next Generation EU”) attiecināmo izdevumu veikšanai līdz 2023. gada beigām.Līdzīgi kā 2014.-2020. gada plānošanas perioda esošajā darbības programmā, FM ierosina darbības programmā REACT–EU ietvaros plānotiem pasākumiem noteikt 85% REACT-EU līdzfinansējuma likmi un 15% nacionālo līdzfinansējumu (valsts un pašvaldību budžets, kā arī privātais līdzfinansējums), dodot iespēju īstenot apjomīgākas investīcijas vai sniegt atbalstu vairāk projektiem. Izdevumi REACT-EU ietvaros ir attiecināmi sākot no 2020. gada 1. februāra un finansēt iespējams arī jau pilnībā pabeigtas (apmaksātas) darbības, ja vien to īstenošana uzsākta sākot ar/pēc 2020. gada 1. februāra. Atbilstoši REACT-EU regulas nosacījumiem, darbības programmā atbalsts novirzāms tādiem pasākumiem, kas palīdzētu Latvijai pārvarēt COVID-19 pandēmijas izraisītās krīzes sekas. Pēc 2020. gada 12. martā izsludinātās ārkārtas situācijas[[3]](#footnote-4) stāšanās spēkā MK tika pieņemti lēmumi par atbalstu tautsaimniecības pasākumiem no līdzekļiem neparedzētiem gadījumiem. To ņemot vērā, lai maksimāli atslogotu valsts budžeta izdevumus un, ievērojot REACT-EU ietvaros paredzētos īsos projektu ieviešanas termiņus, FM kā ES fondu vadošā iestāde sadarbībā ar atbildīgajām iestādēm un darbības programmas “Pārtikas un pamata materiālās palīdzības sniegšana vistrūcīgākajām personām 2014.–2020.gada plānošanas periodā” vadošo iestādi Labklājības ministriju izstrādāja **REACT-EU finansējuma pārdales piedāvājumu** - informāciju par REACT-EU specifisko atbalsta mērķu (turpmāk – SAM) un pasākumu sarakstu, plānoto finansējumu, t.sk. atbilstoši EK lēmumam un pieņēmumiem par nākamās summas apjomu, nodalot 2021. gada garantēto (galīgi noteikto) daļu un iezīmējot 2022. gadā plānoto indikatīvo finansējumu, kā arī sasaisti ar darbības programmas jau esošajiem SAM, ko **lūdzam skatīt zemāk anotācijas *pielikumā* “REACT-EU pasākumu finansējums”.**Lai nodrošinātu pēc iespējas ātrāku un efektīvāku REACT-EU finansējuma integrēšanu ekonomikā Latvijā, ar šo MK rīkojumu tiek rosināts REACT-EU investīcijās primāri iekļaut tādu atbalsta pasākumu finansēšanu, par kuriem jau pirms REACT-EU instrumenta pieejamības MK ir pieņēmis lēmumu par atbalstu no valsts budžeta. Tādējādi ar REACT-EU finansējumu tiek plānots aizstāt arī virssaistību finansējumu kopā 116,09 milj. EUR šādos darbības programmas SAM:

|  |  |  |  |  |
| --- | --- | --- | --- | --- |
| **DP esošais SAM** | **REACT-EU pasākums** | **Fonds** | **Virssaistības, EUR** | **MK lēmums par virssaistībām** |
| 3.1.1.SAM  | 13.1.1.1. MVU izveide un attīstība (finanšu instrumenti) | ERAF | 25 000 000 | 02.06.2020. prot. Nr.38 §49  |
| 4.2.1.SAM | 13.1.1.2. Energoefektivitātes veicināšana dzīvojamās ēkās | ERAF | 35 000 000 | 20 milj. 02.06.2020. prot. Nr.38 §49; 15 milj. MK 11.08.2020.prot. Nr.47 §84 |
| 1.1.1.SAM | 13.1.2.1. Pētniecība un inovācijas | ERAF | 11 000 000 | 11.08.2020. prot. Nr.47 §84 |
| 4.2.2.SAM | 13.1.3.1. Pašvaldības ēku energoefektivitātes veicināšana | ERAF | 12 920 000 | ITI[[4]](#footnote-5) virssaistības MK 10.11.2015. rīkojums Nr.709 |
| 9.3.2.SAM  | 13.1.5. Veselības aprūpes infrastruktūra  | ERAF | 4 618 198 | 02.06.2020. prot. Nr.38 §49  |
| 1.2.2.SAM | 13.1.6. Nodarbināto apmācības | ERAF | 19 700 000 | 11.08.2020. prot. Nr.47 §84 |
| 8.2.3.SAM | 14.1.1.1. Efektīvas pārvaldības nodrošināšana augstskolās | ESF | 7 860 000 | 11.08.2020. prot. Nr.47 §84 |

Aizstājot ar REACT EU līdz šim MK piešķirtās virssaistības 7 860 000 *euro* darbības programmas “Izaugsme un nodarbinātība” ESF SAM, kā arī, ņemot vērā, ka REACT EU ietvaros šobrīd nav papildu virssaistību vai citas pietiekami drošas papildu deklarējamu izdevumu rezerves, FM prognozē deklarējamo izdevumu drošības rezerves samazinājumu tādā apmērā, ka ir pamats lemt par MK 2020. gada 22. septembra sēdes protokola Nr. 55 30.§ 2.1. un 2.2. punkta atzīšanu par aktualitāti zaudējušiem attiecībā uz darbības programmas “Izaugsme un nodarbinātība” ESF, t.sk. JNI, prioritārajiem virzieniem un REACT EU līdzfinansētām prioritātēm – attiecīgi tiek rosināts projektos atbrīvoto finansējumu turpmāk atļaut pārdalīt projektiem vai jaunām projekta darbībām[[5]](#footnote-6).Papildus darbības programmā iekļauti arī tādi pasākumi, par kuru īstenošanu kā īpaši būtisku COVID-19 seku mazināšanā panākta vienošanās ar EK, attiecīgi, vadošā iestāde vērtējusi to atbilstību REACT-EU regulai un darbības programmā “Izaugsme un nodarbinātība” un darbības programmā “Pārtikas un pamata materiālās palīdzības sniegšana vistrūcīgākajām personām 2014.–2020. gada plānošanas periodā” ietvertajām atbalstāmajām darbībām. Attiecīgi veidojas šāds REACT-EU investīciju sadalījums:* ERAF līdzekļi primāri plānoti **veselības jomas** pasākumu atbalstam (infrastruktūras pieejamības kontekstā), apgrozāmā kapitāla nodrošināšanai un **investīcijām** **mazos un vidējos uzņēmumos**, kā arī **tūrisma un kultūras jomā,** sniedzot atbalstu kultūras un tūrisma uzņēmumiem, ko īpaši skārusi COVID-19 krīze. Vienlaikus REACT-EU piedāvājumam jābūt orientētam uz zaļas un klimatdraudzīgas vides veidošanu.
* ESF finansējums primāri plānots **nodarbinātības** pasākumiem, **izglītības veicināšanai, apmācībām un prasmju pilnveidošanai** (jo īpaši digitalizācijas jomā, ņemot vērā situāciju pasaulē), kā arī **sociālās iekļaušanas un ārstniecības personāla atbalsta jautājumiem**.

Ņemot vērā EK prasību skaidri nodalīt un spēt identificēt REACT-EU investīciju plūsmu no pārējām ES fondu investīcijām darbības programmas ietvaros, **darbības programma tiek papildināta ar diviem jauniem prioritārajiem virzieniem (PV) un ieguldījumu prioritātēm (IP):*** 13. PV “Pasākumi Covid-19 pandēmijas seku mazināšanai (ERAF)”, 13.1. IP “Palīdzēt veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai (ERAF)”.
* 14. PV “Pasākumi Covid-19 pandēmijas seku mazināšanai (ESF)” 14.1. IP “Palīdzēt veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai (ESF)”

REACT-EU investīcijas ir cieši saistītas un daļēji turpina esošo SAM investīcijas ar mērķi mazināt Covid-19 pandēmijas sekas. Tādēļ izvēlēts jauno IP SAM veidot dalījumā pa ministrijām, lai katra ministrija atsevišķa SAM ietvaros nodrošinātu atveseļošanas pasākumus savā nozarē un veicinātu efektīvāku REACT-EU SAM integrēšanu un ieviešanu. Vienlaikus atbildīgā ministrija var izvēlēties integrēt REACT-EU investīcijas esošo SAM MK noteikumos vai virzīt jaunus MK noteikumus. ES fondu atbildīgajām iestādēm un EAFVP vadošajai iestādei uzņemoties saistības, SAM MK noteikumu apstiprināšanas ietvaros MK (MK protokollēmumā) jānodala finansējuma 2021.gada garantētā daļa un 2022.gada finansējuma apjoms, par ko vēl nav EK lēmuma, t.sk. izdalot atsevišķi katra piešķīruma ietvaros sasniedzamās rādītāju vērtības. **II** Pēc sākotnējām aplēsēm (balstoties uz neoficiālo informāciju un virkni pieņēmumu[[6]](#footnote-7)) tika uzskatīts, ka REACT-EU finansējums, kas Latvijai pieejams līdz 2023. gada beigām būs **~** 272 milj. *euro* ES fondu un EAFVP finansējums. Saskaņā ar EK regulējumu par **REACT-EU piešķīrumu dalībvalstīm EK lemj divās daļās:**1. **2021. gadā –** EK lēmums par 2021. gada REACT-EU piešķīruma apjomu Latvijai[[7]](#footnote-8) ir saņemts 2021. gada 12. februārī, t.i. **uzskatāms par garantēto REACT-EU piešķīruma pirmo daļu** 209 989 210 *euro* (faktiskajās cenās), t.sk. ar šo MK rīkojumu **203 865 831 *euro* REACT-EU finansējuma tiek novirzīts uz darbības programmu “Izaugsme un nodarbinātība”,** savukārt, 6 123 379 *euro* darbības programmu “Pārtikas un pamata materiālās palīdzības sniegšana vistrūcīgākajām personām 2014.–2020.gada plānošanas periodā”;
2. **2022. gada** piešķīruma apjoms apmēram 62 010 790 milj. *euro* (starpība starp 272 000 000 milj. *euro* un 209 989 210 milj. *euro*) ir indikatīvs un galīgā pieejamā 2022. gada finansējuma daļa tiks aprēķināta ne ātrāk kā 2021. gada rudenī, par kuru tiks saņemts atsevišķs EK lēmums. Vienlaikus, šobrīd, vērojot sociālekonomisko rādītāju attīstību, var prognozēt Latvijas relatīvās daļas un attiecīgi summas samazinājumu 2022. gada kopējā piešķīrumā par labu tām ES dalībvalstīm, kur IKP kritums un bezdarba pieaugums ir lielāks.

Ņemot vērā to, ka EK vēl nav pieņemts lēmums par 2022. gada REACT-EU finansējuma apjomu, Latvija var iesniegt EK un tās datu apmaiņas sistēmā SFC2014 darbības programmas grozījumus tikai par 2021. gada ietvaros pieejamo finansējumu. Neskatoties uz to, **apzinoties COVID-19 krīzes radīto ietekmi uz tautsaimniecību un REACT-EU ietvaros paredzētos īsos projektu ieviešanas termiņus**, **FM šobrīd iesniedz izskatīšanai un apstiprināšanai MK atbalstāmo pasākumu kopumu par visu potenciāli pieejamo finansējumu REACT-EU ietvaros**, t.sk. iezīmējot jau 2022. gada ietvaros indikatīvi pieejamā finansējuma apjomu (kāds tas bija balstoties uz 2020. gada vasarā pieejamajiem datiem). Gadījumā, ja EK lēmuma summa būs atšķirīga no nacionālā līmenī apstiprinātās REACT-EU kopsummas, pēc EK lēmuma par 2022. gada piešķīruma apjomu saņemšanas, Latvijai būs jāveic nākamie grozījumi darbības programmā, specifiskā atbalsta mērķu līmenī iezīmējot piešķiramā finansējuma apjomu un piedāvājot risinājumus (kā piemēram, daļu summas iezīmējot kā virssaistības REACT-EU tematiskajos mērķos darbības programmu līmenī). Uzņemoties saistības par visu indikatīvi pieejamo REACT-EU finansējumu, uz darbības programmas “Izaugsme un nodarbinātība” 13. PV “Pasākumi Covid-19 pandēmijas seku mazināšanai (ERAF)” un 14. PV “Pasākumi Covid-19 pandēmijas seku mazināšanai (ESF)” attiecas virssaistību ietekmes uz budžetu kompensējošie pasākumi atbilstoši MK 2020. gada 22. septembra sēdes protokola Nr. 55 30.§ 2.1. un 2.2. punktam – projektos atbrīvoto finansējumu nedrīkst pārdalīt projektiem vai jaunām projekta darbībām, izņemot tikai ar atsevišķu MK lēmumu. Attiecīgi FM rosina MK lemt atļaut izņēmumu, ņemot vērā, ka REACT-EU prioritāro virzienu deklarējamo izdevumu iztrūkumu[[8]](#footnote-9) nevar kompensēt ar citu prioritāro virzienu deklarējamo izdevumu pārsniegumu[[9]](#footnote-10). **III Papildus** ar darbības programmas “Izaugsme un nodarbinātība” grozījumiem REACT-EU atbalsta iekļaušanai ir veikti arī **atsevišķi citi ES fondu finansējuma izmantošanas grozījumi**, kas paredz:1. 1. prioritārajā virzienā “Mazo un vidējo komersantu konkurētspēja” (turpmāk – 1. PV) ERAF finansējumu **42 511 063** *euro* (kopā no 1.2.1.3. pasākuma “Aizdevumiem un to procentu likmju subsīdijām komersantiem konkurētspējas veicināšanai” un 1.2.1.4. pasākuma “Atbalsts jaunu produktu ieviešanai ražošanā”) novirzīt 3. prioritārā virziena “Mazo un vidējo komersantu konkurētspēja” (turpmāk – 3. PV) pasākumu īstenošanai;
2. 2. prioritārajā virzienā “IKT pieejamība, e-pārvalde un pakalpojumi” papildu finansējumu **13 217 837** *euro* 2.1.2. SAM “Nodrošināt inovatīvu tehnoloģisko risinājumu ieviešanu ārējās robežas kontrolē” (turpmāk – 2.1.2. SAM) projekta īstenošanai, kas orientēts uz inovatīvu tehnoloģisko risinājumu ieviešanu Latvijas Republikas ārējās robežas kontrolē pārcelt no 6. prioritārā virziena “Ilgtspējīga transporta sistēma” (turpmāk – 6. PV) 6.2.1.1. pasākuma “Latvijas dzelzceļa tīkla elektrifikācija” (turpmāk – 6.2.1.1. pasākums).

Vienlaikus, lai nodrošinātu finansējuma pārdales atbilstību ES fondu regulējumā paredzētajām Kohēzijas fonda (turpmāk – KF) un ERAF atbalstāmajām investīciju prioritātēm, darbības programmas grozījumu priekšlikums paredz vairākas darbības, lai nodrošinātu ES fondu finansējuma pārdali no 6.2.1.1. pasākuma uz 2.1.2. SAM:* pārdale no 4.5.1. SAM ERAF finansējuma 13 217 837 *euro* 2.1.2. SAM projekta īstenošanai nepieciešamā finansējuma nodrošināšanai.
* pārdale no 6.2.1.1. pasākuma KF finansējuma 13 217 837 *euro* uz 4.5.1. SAM, tādejādi aizstājot no 4.5.1. SAM pārdalīto ERAF finansējumu ar identisku KF finansējumu.
1. 3. PV papildu finansējumu **42 511 063** *euro* no 1. PV novirzīt 3.1.1. SAM “Mazo un vidējo uzņēmumu konkurētspēja” starta aizdevumu programmas īstenošanai un MVU tiešajiem aizdevumiem, kā arī 3.2.1. SAM “Palielināt augstas pievienotās vērtības produktu un pakalpojumu eksporta proporciju” 3.2.1.2. pasākuma “Starptautiskās konkurētspējas veicināšana” īstenošanai;
2. 4. prioritārajā virzienā “Pāreja uz ekonomiku ar zemu oglekļa emisijas līmeni visās nozarēs” 4.5.1.2.pasākumam “Attīstīt videi draudzīgu sabiedriskā transporta infrastruktūru (autobusi)” pārdalīt papildu finansējums no 6. PV 6.2.1.1. pasākuma **21 746 403** *euro*.
3. 5. prioritārajā virzienā “Vides aizsardzība un resursu izmantošanas efektivitāte”, finansējuma atlikumu **4 835 067** *euro* no 5.2.1.2. pasākuma “Atkritumu pārstrādes veicināšana” 3. kārtas finansējuma novirzīt pasākumiem ES nozīmes dzīvotņu aizsardzības labvēlīga statusa nodrošināšanai 5.4.3. SAM “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” ietvaros, veidojot jaunu pasākumu, kur paredzēta kompleksu apsaimniekošanas risinājumu ieviešanai *Natura* *2000* teritorijās, lai mazinātu antropogēnās slodzes, tai skaitā eitrofikāciju, eroziju, vides piesārņojumu, t.sk. nodrošinot epidemioloģisko drošību, un atjaunotu ekosistēmas.
4. 6. PV pārtrauktā lielā projekta (projekts Nr.6.2.1.1/18/I/001 “Latvijas dzelzceļa tīkla elektrifikācija”) KF finansējums **108 954 240** *euro* tiek novirzīts transporta un sakaru jomas projektiem, t.sk. pārdalot finansējumu uz 2. PV, kā arī 4. PV.
5. 7. prioritārā virziena “Nodarbinātība un darbaspēka mobilitāte” 7.1.1. SAM “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanai pārdalīt ESF finansējuma atlikumu **3 852 570** *euro* no 9. prioritārā virziena “Sociālā iekļaušana un nabadzības apkarošana” 9.1.1. SAM “Palielināt nelabvēlīgākā situācijā esošu bezdarbnieku iekļaušanos darba tirgū”.

Attiecīgi tiek precizēti arī rādītāji, intervences kategorijas un atbalstāmās darbības. |
| 3. | Projekta izstrādē iesaistītās institūcijas un publiskas personas kapitālsabiedrības | Darbības programmas grozījumu izstrādē iesaistīta Ekonomikas ministrija, Labklājības ministrija, Veselības ministrija, Satiksmes ministrija, Izglītības un zinātnes ministrija, Vides aizsardzības un reģionālās attīstības ministrija un Kultūras ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ES fondu finansējuma saņēmēji, to sadarbības partneri un gala labuma guvēji. |
| 2. | Tiesiskā regulējuma ietekme uz tautsaimniecību un administratīvo slogu | Darbības programma kopumā pozitīvi ietekmē visas tautsaimniecības jomas. Detalizētāki nosacījumi tiks ietverti attiecīgajos MK noteikumos par SAM un pasākumu īstenošanu, kurus skars rīkojuma projektā ietvertie grozījumi. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 203 865 831 | 0 | 60 202 528 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 156 776 332 | 0 | 41 134 210 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 47 089 499 | 0 | 19 068 318 | 0 | 0 | 0 |
| 2. Budžeta izdevumi | 0 | 230 458 482 | 0 | 68 966 505 | 0 | 0 | 0 |
| 2.1. valsts pamatbudžets | 0 | 175 059 071 | 0 | 46 533 189 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 55 399 411 | 0 | 22 433 316 | 0 | 0 | 0 |
| 3. Finansiālā ietekme | 0 | -26 592 651 | 0 | -8 763 977 | 0 | 0 | 0 |
| 3.1. valsts pamatbudžets | 0 | -18 282 739 | 0 | -5 398 979 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | -8 309 912 | 0 | -3 364 998 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | -26 592 651 | X | -8 763 977 | X | 0 | 0 |
| 5.1. valsts pamatbudžets | -18 282 739 | -5 398 979 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | -8 309 912 | -3 364 998 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Darbības programmā “Izaugsme un nodarbinātība” REACT–EU pasākumus plāno 310 668 670 *euro* finansējuma apmērā(264 068 359 *euro* REACT-EU finansējums un 46 600 311 *euro* nacionālais līdzfinansējums, t.sk. nacionālais publiskais finansējums 35 356 628 *euro*):* 2021. gada kopējs finansējums 239 842 161 *euro* (203 865 831 *euro* REACT-EU finansējums un 35 976 330 *euro* nacionālais līdzfinansējums, t.sk. nacionālais publiskais finansējums 26 592 651 *euro* (18 282 739 *euro* valsts finansējums un 8 309 912 *euro* pašvaldību finansējums)un privātais finansējums 9 383 679 *euro*);
* 2022. gada kopējs finansējums 70 826 509 *euro* (60 202 528 *euro* REACT-EU finansējums un 10 623 981 *euro* nacionālais līdzfinansējums, t.sk. nacionālais publiskais finansējums 8 763 977 *euro* (5 398 979 *euro* valsts finansējums un 3 364 998 *euro* pašvaldību finansējums)un privātais finansējums 1 860 004 *euro*).

Precīza REACT-EU EK 2021. un 2022. gada piešķīruma ietekme uz valsts un pašvaldību budžetiem sadalījumā pa gadiem (izdevumi) tiks vērtēta izstrādājot vai nepieciešamības gadījumā precizējot MK noteikumus par SAM vai to pasākumu īstenošanu.Papildu REACT-EU atbalsta iekļaušanai veikto citu ES fondu finansējuma grozījumu tieša ietekme uz valsts un pašvaldību budžetiem tiks vērtēta, izstrādājot vai nepieciešamības gadījumā precizējot MK noteikumus par SAM vai to pasākumu īstenošanu, kurus skar grozījumi darbības programmā “Izaugsme un nodarbinātība”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav izmaiņu. |
| 8. Cita informācija | Ņemot vērā, ka š.g.8.februārī Koalīcijas Sadarbības padome lēmusi nacionāli atbalstīt visu plānoto REACT-EU finansējumu, kā arī ņemot vērā, ka darbības programma “Izaugsme un nodarbinātība” jaunizveidoto REACT-EU tematisko mērķu un prioritāšu ietvaros nebūs iespējams izmantot darbības programmas pamataploksnes (sākotnējo tematisko mērķu un prioritāšu) ietvaros uzņemtās virssaistības, lai segtu iespējamos neatbilstoši veiktos izdevumus, lauztos līgumus u.tml. gadījumus, potenciālā starpība, kas veidotos starp EK lēmumā ietverto REACT-EU finansējuma apmēru un nacionāli uzņemtajām saistībām, kalpotu kā virssaistības REACT-EU tematiskajos mērķos un dotu iespēju ES fondu finansējumu saņemt pilnā apmērā. Šādā gadījumā (ja EK lēmums par 2022.gada REACT-EU finansējuma apjomu atšķirtos no nacionāli uzņemtajām saistībām), ar nākamajiem darbības programmas “Izaugsme un nodarbinātība” grozījumiem, FM rosinātu MK atcelt REACT-EU projektu ietvaros radušos finansējuma atlikumu reciklēšanu, līdzīgi kā tas jau ticis darīts pamataploksnē, kur uzņemtas virssaistības, proti, ar MK 2020. gada 22. septembra sēdes protokola Nr. 55 30.§ 2.1. un 2.2. punktiem nosakot, ka projektos atbrīvoto finansējumu nedrīkst pārdalīt projektiem vai jaunām projekta darbībām, izņemot ar atsevišķu MK lēmumu.Gadījumā, ja REACT-EU ietvaros nebūtu paredzama potenciāla finansējuma rezerve, FM būtu pamatots iemesls rosināt MK lemt par papildu virssaistībām REACT-EU prioritātēm, lai būtu iespēja ES fondu finansējumu no EK saņemt pilnā apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ņemot vērā darbības programmā ierosinātās izmaiņas, pēc to iesniegšanas un saskaņošanas EK attiecīgas izmaiņas būs veicamas arī MK noteikumos par SAM un pasākumu īstenošanu, kurus skars grozījumi darbības programmā, attiecīgi atbildīgajām institūcijām veicot izrietošus grozījumus MK noteikumos par SAM un pasākumu īstenošanu. |
| 2. | Atbildīgā institūcija | FM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības nodrošināšanai plānotas šādas darbības:* MK rīkojuma projekta publicēšana tīmekļa vietnē [www.esfondi.lv](http://www.esfondi.lv).
* Darbības programmas grozījumu saskaņošana ES fondu 2014.–2020. gada plānošanas perioda uzraudzības komitejas rakstiskās procedūras ietvaros, t. sk. publicējot grozījumu priekšlikumu ES fondu 2014.–2020. gada plānošanas perioda uzraudzības komitejas tīmekļa vietnē <https://komitejas.esfondi.lv>.
 |
| 2. | Sabiedrības līdzdalība projekta izstrādē | Sabiedrības līdzdalība nodrošināta, paralēli virzot saskaņošanai darbības programmas grozījumu priekšlikumu ES fondu 2014.–2020. gada plānošanas perioda uzraudzības komitejā (turpmāk – UK), kur pārstāvētas gan nozares ministrijas, gan sociālie un sadarbības partneri, rakstiskās procedūras ietvaros. Rakstiskā procedūra uzsākta 2021. gada 9. aprīlī. Darbības programmas grozījumi ir apstiprināti ar UK 17.05.2021. lēmumu Nr. L-2021/06.2021. gada 20. maijā darbības programmas grozījumu priekšlikums publicēts un bija publiski pieejams arī tīmekļa vietnē [www.esfondi.lv](http://www.esfondi.lv). |
| 3. | Sabiedrības līdzdalības rezultāti | ES fondu 2014.–2020. gada plānošanas perioda uzraudzības komitejas rakstiskās procedūras laikā izteiktie EK, sociālo un sadarbības partneru, tostarp nozaru ministriju komentāri iespēju robežās ir tikuši ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ES fondu vadībā iesaistītās institūcijas saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likumā noteikto. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas noteikumu projekta izpildi nodrošina to esošo funkciju un uzdevumu ietvaros.Funkcijas un uzdevumi netiek grozīti. Jaunu institūciju izveide, esošo institūciju likvidācija vai reorganizācija netiek paredzēta.Rīkojuma projekts tiks realizēts esošo resursu ietvaros. |
| 3. | Cita informācija | Nav. |

Finanšu ministrs J.Reirs

Sorokina, 67083839

Jekaterina.Sorokina@fm.gov.lv

Pielikums

**REACT-EU pasākumu ieviešanai pieejamais finansējuma sadalījums atkarībā no EK piešķīruma pa gadiem[[10]](#footnote-11)**

|  |  |  |
| --- | --- | --- |
|  | 2021 gads | 2022 gads (indikatīvi)[[11]](#footnote-12) |
| **REACT-EU SAM Nr. un nosaukums** | **Saistītais DP SAM** | **Ministrija** | **REACT-EU pasākuma Nr.** | **REACT-EU pasākuma nosaukums** | **Fonds** | **Kopējais finansējums, EUR** | **Fondu daļa, EUR** | **Līdzfinansējums, EUR** | **Kopējais finansējums, EUR** | **Fondu daļa, EUR** | **Līdzfinansējums, EUR** |
| **13.1.1. Atveseļošanas pasākumi ekonomikas nozarē** | 3.1.1.SAM  | EM | 13.1.1.1. | MVU izveide un attīstība (finanšu instrumenti) | ERAF | 19 300 479 | 16 405 407 | 2 895 072 | 5 699 522 | 4 844 593 | 854 929 |
| 4.2.1.SAM | EM | 13.1.1.2. | Energoefektivitātes veicināšana dzīvojamās ēkās | ERAF | 27 020 671 | 22 967 570 | 4 053 101 | 7 979 330 | 6 782 430 | 1 196 900 |
| **13.1.2. Atveseļošanas pasākumi izglītības nozarē (ERAF)** | 1.1.1.SAM | IZM | 13.1.2.1. | Pētniecība un inovācijas | ERAF | 8 492 211 | 7 218 379 | 1 273 832 | 2 507 790 | 2 131 621 | 376 169 |
| 8.1.2.SAM | IZM | 13.1.2.2. | Vispārējās izglītības iestāžu infrastruktūra | ERAF | 8 152 523 | 6 929 644 | 1 222 879 | 2 407 478 | 2 046 356 | 361 122 |
| **13.1.3. Atveseļošanas pasākumi vides un reģionālās attīstības jomā** | 4.2.2.SAM | VARAM | 13.1.3.1. | Pašvaldības ēku energoefektivitātes veicināšana | ERAF | 26 969 411 | 22 923 999 | 4 045 412 | 22 433 316 | 19 068 318 | 3 364 998 |
| 5.2.1.SAM | VARAM | 13.1.3.2. | Atkritumu atkārtota izmantošana, pārstrāde un reģenerācija | ERAF | 20 567 275 | 17 482 183 | 3 085 092 | 0 | 0 | 0 |
| 5.6.2.SAM | VARAM | 13.1.3.3. | Teritoriju revitalizācija uzņēmējdarbības veicināšanai pašvaldībās | ERAF | 28 430 000 | 24 165 500 | 4 264 500 | 0 | 0 | 0 |
| **13.1.4. Atveseļošanas pasākumi kultūras jomā** | N/A (jauns SAM) | KM | 13.1.4. | Atbalsts kultūras jomas uzņēmumiem un NVO  | ERAF | 9 264 230 | 7 874 595 | 1 389 635 | 2 735 771 | 2 325 405 | 410 366 |
| **13.1.5. Atveseļošanas pasākumi veselības nozarē (ERAF)** | 9.3.2.SAM  | VM | 13.1.5. | Veselības aprūpes infrastruktūra  | ERAF | 52 188 496 | 44 360 221 | 7 828 275 | 15 411 505 | 13 099 779 | 2 311 726 |
| **13.1.6. Atveseļošanas pasākumi ekonomikas nozarē – nodarbināto apmācības (ERAF)** | 1.2.2.SAM | EM | 13.1.6. | Nodarbināto apmācības | ERAF | 15 208 778 | 12 927 461 | 2 281 317 | 4 491 223 | 3 817 539 | 673 684 |
| **14.1.1. Atveseļošanas pasākumi izglītības nozarē (ESF)** | 8.2.3.SAM | IZM | 14.1.1.1. | Efektīvas pārvaldības nodrošināšana augstskolās | ESF | 6 068 071 | 5 157 860 | 910 211 | 1 791 930 | 1 523 140 | 268 790 |
| 8.3.3.SAM | IZM | 14.1.1.2. | Atbalsts NEET jauniešiem  | ESF | 1 158 029 | 984 324 | 173 705 | 341 972 | 290 676 | 51 296 |
| **14.1.2. Atveseļošanas pasākumi labklājības jomā** | 7.1.1. SAM | LM | 14.1.2. | Nodarbinātības pasākumi  | ESF | 12 429 509 | 10 565 082 | 1 864 427 | 3 670 492 | 3 119 918 | 550 574 |
| **14.1.3. Atveseļošanas pasākumi veselības nozarē (ESF)** | 9.2.7. SAM | VM | 14.1.3. | Atbalsts ārstniecības personālam (piemaksas par darbu COVID-19 apstākļos) | ESF | 4 592 478 | 3 903 606 | 688 872 | 1 356 180 | 1 152 753 | 203 427 |
| Darbības programma pārtikas un pamata materiālās palīdzības sniegšanai vistrūcīgākajām personām 2014.–2020. gada plānošanas periodā (LM)[[12]](#footnote-13) | EAFVP | 7 203 976 | 6 123 379 | 1 080 597 | 2 127 367 | 1 808 262 | 319 105 |
|  | **Kopā** | 247 046 137 | **209 989 210** | 37 056 927 | 72 953 8764 | **62 010 790** | 10 943 086 |
| **ERAF** | 215 594 074 | 183 254 959 | 32 339 115 | 63 665 935 | 54 116 041 | 9 549 894 |
| **ESF** | 24 248 087 | 20 610 872 | 3 637 215 | 7 160 574 | 6 086 487 | 1 074 087 |
| **EAFVP** | 7 203 976 | 6 123 379 | 1 080 597 | 2 127 367 | 1 808 262 | 319 105 |

1. 2020. gada 23. decembra EIROPAS PARLAMENTA UN PADOMES REGULA (ES) 2020/2221 ar ko Regulu (ES) Nr. 1303/2013 groza attiecībā uz papildu resursiem un īstenošanas kārtību, lai palīdzētu veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai (REACT-EU) [EUR-Lex - 32020R2221 - EN - EUR-Lex (europa.eu)](https://eur-lex.europa.eu/legal-content/EN/TXT/?uri=CELEX%3A32020R2221) [↑](#footnote-ref-2)
2. 2020. gada 23. decembra EIROPAS PARLAMENTA UN PADOMES REGULA (ES) 2020/2221 ar ko Regulu (ES) Nr. 1303/2013 groza attiecībā uz papildu resursiem un īstenošanas kārtību, lai palīdzētu veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai (REACT-EU) [EUR-Lex - 32020R2221 - EN - EUR-Lex (europa.eu)](https://eur-lex.europa.eu/legal-content/EN/TXT/?uri=CELEX%3A32020R2221) [↑](#footnote-ref-3)
3. Ministru kabineta 2020.gada 12.marta rīkojums Nr.103 “Par ārkārtējās situācijas izsludināšanu” [↑](#footnote-ref-4)
4. Integrētās teritoriālās investīcijas [↑](#footnote-ref-5)
5. FM indikatīvo aprēķinu par deklarējamo Izdevumu rezervi perioda beigās skatīt esfondi.lv mājaslapā. Esfondi.lv🡪ES fondi 2014-2020🡪Ieviešana🡪Ieviešanas plāni un to izpilde🡪2021.gads🡪1.punkts “Maksājumu finansējuma saņēmējiem un deklarējamo izdevumu plāni, izpilde un prognozes🡪Maijs; https://www.esfondi.lv/2021.gads [↑](#footnote-ref-6)
6. REACT-EU finansējuma apjomu piešķir, balstoties uz metodoloģiju, kas ņem vērā jaunākos pieejamos statistikas datus par COVID-19 krīzes ekonomiskās un sociālās ietekmes nopietnību, tostarp IKP kritumu, bezdarba (kopējo un jauniešu) līmeni un dalībvalstu relatīvo labklājību. [↑](#footnote-ref-7)
7. 12.02.2021. KOMISIJAS ĪSTENOŠANAS LĒMUMS, ar kuru nosaka 2021. gadam paredzēto REACT-EU resursu sadalījumu pa dalībvalstīm [↑](#footnote-ref-8)
8. FM indikatīvo aprēķinu par deklarējamo Izdevumu rezervi perioda beigās skatīt esfondi.lv mājaslapā. Esfondi.lv🡪ES fondi 2014-2020🡪Ieviešana🡪Ieviešanas plāni un to izpilde🡪2021.gads🡪1.punkts “Maksājumu finansējuma saņēmējiem un deklarējamo izdevumu plāni, izpilde un prognozes🡪Maijs; https://www.esfondi.lv/2021.gads [↑](#footnote-ref-9)
9. Atbilstoši EIROPAS PARLAMENTA UN PADOMES REGULAS (ES) Nr. 2018/1046 21. panta 1.daļai, uz REACT-EU neattiecas EIROPAS PARLAMENTA UN PADOMES REGULAS (ES) Nr. 1303/2013 130. panta 3.daļa (10% izdevumu elastība starp prioritārajiem virzieniem, noslēdzot darbības programmu) [↑](#footnote-ref-10)
10. SAM un pasākumu ieviešanas finanšu plūsmas sadalījumā pa gadiem būs atbilstošas ieviešanas plāniem līdz 2023. gada beigām. [↑](#footnote-ref-11)
11. Finansējums indikatīvs un atkarīgs no EK lēmuma par REACT-EU finansējuma apjomu, kas piešķirams Latvijai (EK lēmums gaidāms 2021. gada otrajā pusgadā). [↑](#footnote-ref-12)
12. Grozījumi darbības programmā “Pārtikas un pamata materiālās palīdzības sniegšanai vistrūcīgākajām personām 2014.–2020. gada plānošanas periodā” Ministru Kabinetā tiek skatīti atsevišķi no šiem darbības programmas grozījumiem. [↑](#footnote-ref-13)